stanford-oval/wikipedia huggingface dataset:
Yukinari Sugawara

| 0 | 1 | 2 |
| --- | --- | --- |

Henkilötiedot
Koko nimi: Yukinari Sugawara
Syntymäaika: 28. kesäkuuta 2000 (ikä 24)
Syntymäpaikka: Aichi, Japani
Kansalaisuus:  Japani
Pelipaikka: puolustaja
Pituus: 179 cm
Seura
Seura: Southampton
Seurat
| Vuodet | Seura | O (M) |
| 2018–2019 2019–2020 2020–2024 2024– | Nagoya Grampus AZ Alkmaar (laina) AZ Alkmaar Southampton | 13 (0) 16 (2)  119 (10) 10 (1) |
Maajoukkue
| 2019 | Japani | 14 (2) |
 Seurajoukkueuran tilastot kattavat vain kansalliset sarjat.
Yukinari Sugawara (jap. 菅原 由勢, Sugawara Yukinari; s. 28. kesäkuuta 2000 Aichi) on japanilainen jalkapalloilija.
Sugawara edustaa Englannin Valioliigassa pelaavaa Southamptonia, johon hän siirtyi heinäkuussa 2024 pelattuaan viisi kautta alankomaalaisseura AZ Alkmaarissa.
Suwgawara pelasi J1 Leaguen Nagoya Grampusissa 13 ottelua vuonna 2018. Hän siirtyi AZ Alkmaariin ensin lainalle kaudeksi 2019–2020, minkä jälkeen siirto vakinaistettiin. Hän pelasi viiden kauden aikana Alkmaarissa 135 Eredivisien ottelua, joissa hän teki 12 maalia ja antoi 21 maalisyöttöä. Eurooppa-liigassa pelaamissaan kymmenessä ottelussa hän teki yhden maalin. Konferenssiliigassa hän pelasi 26 ottelua ja teki yhden maalin.
Jalkapallomaajoukkue

Sugawara pelasi useissa Japanin nuorisomaajoukkueissa, muun muassa alle 20-vuotiaiden MM-kilpailuissa 2019. Hän pelasi Japanin A-maajoukkueessa ensimmäisen kerran lokakuussa 2020 ystävyysottelussa Kamerunia vastaan. Hän pelasi kaksi alkulohko-ottelua tammi-helmikuussa 2024 pelatuissa Aasian-mestaruuskilpailuissa. Hän on pelannut 16. marraskuuta 2024 mennessä 14 A-maaottelua, joista 11 ottelua avauskokoonpanossa. Hän teki maalin marraskuussa 2023 MM-karsintaottelussa Syyriaa vastaan ja marraskuussa 2024 niin ikään MM-karsinnassa Indonesiaa vastaan.
Aiheesta muualla

Soccerway
Southampton – Englannin Valioliiga
1 McCarthy |
2 Walker-Peters |
3 Manning |
4 Downes |
5 Stephens |
6 Harwood-Bellis |
7 Aribo |
8 Smallbone |
9 Armstrong |
10 Lallana |
11 Stewart |
12 Edwards |
13 Lumley |
14 Bree |
15 Wood |
16 Sugawara |
17 Brereton Díaz |
18 Mara |
19 Archer |
20 Sulemana |
21 Taylor |
22 Alcaraz |
23 Edozie |
24 Charles |
27 Amo-Ameyaw |
28 Larios |
29 Ugochukwu |
30 Lis |
31 Bazunu |
32 Onuachu |
33 Dibling |
35 Bednarek |
Manageri Martin
Justus Kauppinen

| Henkilötiedot |
| --- | --- | --- | --- |
Syntymäaika: 28. huhtikuuta 1997 (ikä 27)
Syntymäpaikka: Mäntsälä, Suomi
Pelipaikka: vasen laitahyökkääjä
Pituus: 173 cm
Junioriseurat
2003–2010: MU
2011–2014: Kuusysi
Seurat
| Vuodet | Seura | O | (M) |
| 2014–2015 | FC Lahti | 2 | (0) |
| 2014–2015 | → FC Lahti A | 24 | (3) |
| 2016 | FC Lahti A | 20 | (2) |
| 2017 | Kiffen | 7 | (1) |
| 2018–2021 | JäPS | 30 | (11) |
| Yhteensä | Yhteensä | 83 | (17) |
Maajoukkue
| 2012 | Suomi U15 | 2 | (0) |
| 2015 | Suomi U18 | 3 | (0) |
| 2015 | Suomi U19 | 2 | (0) |
 Seurajoukkueuran tilastot kattavat vain kansalliset sarjat.
Justus Kauppinen (s. 28. huhtikuuta 1997 Mäntsälä) on uransa lopettanut suomalainen jalkapalloilija. Hän oli pelipaikaltaan vasen laitahyökkääjä.
Kauppinen aloitti jalkapallon kasvattajaseurassaan Mäntsälän Urheilijoissa. Hän siirtyi FC Kuusysin junioreihin vuonna 2011. Kauppinen teki ensiesiintymisensä miesten otteluissa FC Lahti Akatemian riveissä Kakkosessa kaudella 2014. Tammikuussa 2015 hän solmi yksivuotisen sopimuksen FC Lahden kanssa. Kauppinen teki Veikkausliiga-debyyttinsä ottelussa Tampereen Ilvestä vastaan 19. heinäkuuta 2015, tullen vaihdosta kentälle Drilon Shalan tilalle.
Kauppinen on edustanut Suomen poikamaajoukkueita heinäkuuhun 2015 mennessä seitsemän kertaa. Ensimmäisen kerran hän esiintyi maajoukkueessa vuonna 2012.
Half-Life 2

| Half-Life 2 |
| --- | --- |

Kehittäjä:  Valve Corporation EA Games (PlayStation 3)
Julkaisija:  Valve Corporation Sierra Entertainment
Jakelija:  Valve Corporation Vivendi Games Electronic Arts (2005–)
Säveltäjä:  Kelly Bailey
Pelisarja:  Half-Life
Pelimoottori:  Source
Julkaistu:  Windows 16. marraskuuta 2004 XboxNA 15. marraskuuta 2005EU 18. lokakuuta 2007 Xbox 360NA 10. lokakuuta 2007EU 19. lokakuuta 2007AUS 25. lokakuuta 2007JP 22. toukokuuta 2008 PlayStation 3NA 11. joulukuuta 2007EU 14. joulukuuta 2007AUS 20. joulukuuta 2007 Mac OS X 26. toukokuuta 2010 Linux 10. toukokuuta 2013
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  BBFC: 15 ESRB: M  Virheellinen ESRB-arvo PEGI: 16
Alusta:  Microsoft Windows, Xbox, Xbox 360, PlayStation 3, macOS, Linux ja Android
Jakelumuoto:  CD DVD Blu-ray Steam
  Minimi  1.7 GHz prosessori  512MT RAM-muistia  DirectX 8,1 -tasoinen näytönohjain  Windows 2000/XP  Hiiri  Näppäimistö  Internet-yhteys   Suositus  2.4 GHz prosessori  512MB RAM-muistia  DirectX 9 -tasoinen näytönohjain, vähintään 256MB  Windows 2000/XP/ME/98  hiiri  näppäimistö  Internet-yhteys  
Oheislaite:  VR-lasit tuettu
Virallinen sivusto
Lisää peliartikkeleitaVideopelien teemasivulla
Infobox OK    : 
Half-Life 2 (tyyliteltynä HλLF-LIFE2 ja lyhennettynä HL2) on Valve Corporationin kehittämä ensimmäisen persoonan ammuntapeli, joka on jatko-osa Half-Lifelle. Peli ilmestyi alun perin Microsoft Windowsille, mutta myöhemmin siitä julkaistiin myös Xbox-versio. Peli julkaistiin Xbox 360:lle ja PlayStation 3:lle The Orange Box -pelikokoelmassa, jossa on alkuperäisen Half-Life 2:n lisäksi myös lisäosat Episode One ja Episode Two sekä pelit Portal ja Team Fortress 2. Pelistä on myöhemmin julkaistu myös OS X- (2010) ja Linux-versiot (2013).
Half-Life 2:n kehittäminen alkoi jo vuonna 1999, mutta syyskuussa 2003 Valven tietokoneet joutuivat tietomurron kohteiksi ja pelin lähdekoodi vuoti internetiin. Pelin kehitys oli muutenkin myöhässä, joten koodivuoto johti pelin julkaisun lykkäämiseen. Half-Life 2 julkaistiin 16. marraskuuta 2004. Peli osoittautui suurmenestykseksi niin arvosteluissa kuin myyntilistoillakin.
Half-Life 2:n julkaisun aikoihin ilmestyi pelin grafiikkamoottorille käännetty Counter-Strike -peli, joka tunnetaan nimellä Counter-Strike: Source. Myöhemmin peliä varten julkaistiin moninpelin sisältävä Half-Life 2: Deathmatch sekä HDR-teknologiaa esittelevä yhden pelikentän mittainen Half-Life 2: Lost Coast.
Pelin ensimmäinen jatkoepisodi Half-Life 2: Episode One ilmestyi 1. kesäkuuta 2006. Seuraava episodi Half-Life 2: Episode Two ilmestyi Steam-palveluun 10. lokakuuta 2007.
21. marraskuuta 2019 julkistettiin Half-Life: Alyx, joka on virtuaalitodellisuuslaseilla pelattava ensimmäisen persoonan ammuntapeli.
Pelaaminen

Half-Life 2:n pelimekaniikka muistuttaa suuresti alkuperäistä Half-Lifea. Kyseessä on ensimmäisen persoonan ammuntapeli, jossa pelaaja omaksuu fyysikko Gordon Freemanin roolin ja taistelee vihamielisiä sotilaita ja hirviöitä vastaan. Ongelmanratkaisutehtävillä on pelin aikana myös keskeinen rooli. Vaikka pelaaja toimiikin yleensä yksin, pelissä on myös tilanteita, joissa pelaajan rinnalla taistelee tekoälyn ohjaamia liittolaisia. Pelaajan asevalikoimaan kuuluu kaksitoista erilaista asetta, esimerkiksi lähitaisteluun soveltuva sorkkarauta ja painovoiman kumoava ase, Gravity Gun, jolla voi poimia ympäristön objekteja ja ampua niitä vihollisia päin. Pelissä on myös muita aseita, kuten haulikko ja pistooli. Edeltäjästään poiketen Half-Life 2 sisältää tilanteita, joissa pelaaja pääsee ohjaamaan ajoneuvoja. Pelaaja voi edetä kanava-alueen vesistössä hydrokopterilla ja Valtatie 17:llä buggy-jeepillä.
Half-Life 2 pohjautuu Valve Corporationin suunnittelemaan Source-pelimoottoriin, joka on kehitelty Havok-fysiikkamoottorin avulla. Source mahdollistaa Half-Life 2:n laajat pelialueet ja todentuntuisen fysiikanmallinnuksen. Pelin fysiikanmallinnusta hyödyntää erityisesti Freemanin varustukseen kuuluva, nollapiste-energiaan viittaava ”painovoimamanipulaattori” (engl. Zero-Point Energy Field Manipulator tai Gravity Gun), jonka avulla pelaaja kykenee muun muassa paiskomaan esineitä vihollisia kohti, tarttumaan kaukaisissa paikoissa sijaitseviin terveys- ja ammuspakkauksiin sekä käyttämään nostamiaan esineitä kilpenä. Pelissä on myös päättelykykyä vaativia pulmia, joiden ratkaisu yleensä pohjautuu fysiikanmallinnukseen.
Pelin pääasiallisena vihollisena toimii Combine-niminen muukalaisimperiumi, jonka asevoimat koostuvat muunnelluista ihmisistä, biomekaanisista koneista ja roboottisista aseista. Pelissä on myös joukko alkuperäisestä Half-Lifesta tuttuja hirviöitä, kuten ihmisiä zombeiksi muuttavat pääravut (engl. headcrabs). Pelissä esiintyy myös uusi hirviörotu, hyönteismäiset muurahaisleijonat (engl. antlions), jotka tosin pelin myöhemmässä vaiheessa toimivat Freemanin liittolaisina.
Alkuperäisen Half-Lifen tavoin peliä ei ole jaettu erillisiksi kentiksi, vaan kaikki peliympäristöt on linkitetty toisiinsa. Pelissä ei myöskään ole minkäänlaisia välivideoita, vaan kaikki tilanteet on toteutettu pelin omalla grafiikkamoottorilla. Gordon on ns. hiljainen päähenkilö, joten hän ei puhu kertaakaan koko pelin aikana.
Tarina > Prologi

Alkuperäisessä Half-Lifessa Black Mesan tutkimuslaitoksessa pelin päähahmo ja tiedemies Gordon Freeman suorittaa huippusalaisen teleportaatiokokeen, joka kuitenkin epäonnistuu ja johtaa resonanssikaskadina tunnettuun ilmiöön. Sen myötä Xen-nimisestä ulottuvuudesta saapuneet hirviöt hyökkäävät laitokseen, tappaen sen henkilökuntaa. Yhdysvaltain hallitus saa pian tietää laitoksen tapahtumista ja lähettää armeijan eliminoimaan kaiken elollisen sisältä Black Mesasta. Freeman selviytyy Lambda-kompleksiin, ja onnistuu tuhoamaan Xen-muukalaisia johtaneen Nihilanthin. Heti tämän jälkeen Freeman kohtaa salaperäisen ”G-Manin”, joka asettaa hänet staasitilaan. Itse Black Mesa tuhoutuu ydinräjähdyksessä, ja tiettävästi vain muutama ihminen onnistuu pakenemaan elossa Gordonin lisäksi laitoksesta.
Half-Life 2 sijoittuu pelisarjan maailman aikajanassa 24 vuotta alkuperäisen pelin tapahtumien jälkeen. Tuossa ajassa Maata on kohdannut suuri mullistus, jolloin Nihilanthin tuhoutumisen jälkeen vallanhimoinen Combine-imperiumi saapui Xenistä Maahan ja kukisti ihmiskunnan kehittyneemmän teknologiansa ansiosta niin sanotussa ”Seitsemän tunnin sodassa” (engl. Seven Hour War). Black Mesan johtaja, tohtori Wallace Breen, onnistui kuitenkin puhumaan ihmiskunnan puolesta Combinen johdolle. Breenin ansiosta Combine muutti suunnitelmiaan ihmiskunnan suhteen; nyt Combinen tavoitteena ei ollutkaan hävittää ihmiset sukupuuttoon, vaan assimiloida ihmiskunta orjatyövoimaksi ja osaksi valtaisaa armeijaansa. Combine päätti myös käyttää Maapallon luonnonvaroja oman imperiuminsa laajentamiseen ja kehittämiseen. Breen asetettiin Maan yksinvaltiaaksi, mutta koska hän pelaa asemansa avulla omaan taskuunsa, useimmat ihmiset pitävät häntä pelkkänä nukkehallitsijana.
Pelin taustatarinaa ei kerrota pelaajalle, sillä pelihahmoille Combinen miehitys on ollut yleistä tietoa, ja he uskovat Freemanin olevan tietoinen Black Mesan tuhon jälkeisistä tapahtumista. Seitsemän tunnin sodasta ja Combinen miehitysvallan alusta vihjaavat ainoastaan Black Mesa Eastissä nähtävät sanomalehdet, jotka roikkuvat Eli Vancen laboratorion seinällä. Half-Life 2:n tarinan kirjoitti aikaisempien Half-Life-pelien tavoin tieteiskirjailija Marc Laidlaw.
Tarina > Maailma

Half-Lifen 2:n tapahtumat sijoittuvat enimmäkseen Kaupunki 17-nimiseen (engl. City 17) kaupunkiin ja sen lähiympäristöön. Combine on nimennyt Maapallon kaupungit neuvostotyyliin numeroittain ja rakentanut niihin erilaisia valvonta- ja kurinpitojärjestelmiä. Kansalaiset tarvitsevat erityislupia päästäkseen energiakenttien läpi, leijuvat skannerirobotit ottavat valokuvia ihmisistä ja kerrostalohuoneistojen ovet on lukittu Combinen erityislukoilla. Lukuisat merkit, kuten kyrillisen kirjaimiston käyttö tienviitoissa, viittaavat Kaupunki 17:n sijaitsevan jossakin Itä-Euroopassa. Kaupungin arkkitehtuuri on saanut vaikutteita muiden muassa Budapestista, Sofiasta ja Pietarista.
Huomattavin merkki Combinen vallasta Kaupunki 17:ssä on kuitenkin Linnoitus (engl. Citadel), uhkaavan näköinen ja noin kolme kilometriä korkealähde? pilvenpiirtäjä, jossa sijaitsee muun muassa tohtori Breenin toimisto. Linnoitus on Combinen päämaja Kaupunki 17:ssä, ja tohtori Breen lähettää sieltä kaupunkilaisille Combinea ylistäviä propagandapuheita. Kaupunki 17:n kaduilla partioi Combinen siviilisuojelujoukkojen (engl. Civil Protection, ”CP”) jäseniä, jotka toimivat eräänlaisina sotilaspoliiseina ja joiden tehtävänä on rajoittaa kansalaisten ulkonaliikkumista näiden yksilöllisten liikkumisoikeuksien mukaisesti. Siviilisuojelun jäsenet ovat tavallisia ihmisiä, jotka ovat parempien asuinpaikkojen ja laadukkaamman ravinnon toivossa alistuneet Combinen alaisuuteen.
Combinen varsinaisia sotilaita ovat militaristisen Overwatch-järjestön jäsenet, jotka on aivopesun ansiosta koulutettu täydellisen kuuliaisiksi Combinelle ja joiden kehoja on muokattu kyberneettisillä implanteilla. Overwatchia tukevat Combinen kehittämät biomekaaniset sotakoneet sekä ihmiskunnan teknologian pohjalta kehitetyt aseet, kuten lentävät tykkialukset, ketterät taisteluhelikopterit, panssaroidut miehistönkuljetusajoneuvot ja Maailmojen sodan tripodeja muistuttavat kolmijalkaiset Strider-sotakoneet.
Kaikki ihmiset eivät kuitenkaan ole alistuneet Combinen hirmuhallinnon alaisuuteen, vaan Kaupunki 17:ssä toimii myös pieni mutta alati kasvava vastarintaliike, johon Gordonkin pelin aikana liittyy.
Kaupunki 17 ei ole pelin ainoa peliympäristö. Black Mesa Eastista pelaaja joutuu Ravenholmin pikkukaupunkiin, joka oli entinen Kaupunki 17:stä paenneiden kansalaisten piilopaikka. Combine sai kuitenkin tietää tästä ja pommitti Ravenholmia päärapuammuksin, minkä seurauksena asukkaat kuolivat tai muuttuivat zombeiksi. Ravenholmin jälkeen pelaaja pääsee Combinen valvomalle valtatie 17:lle, jossa voi huomata, kuinka Combine on alkanut kuluttaa Maan luonnonvaroja — merenpinta on laskenut huomattavasti ja eroosio on syövyttänyt maaperää. Valtatie 17:n jälkeen pelaaja lopulta saapuu Nova Prospektiin, entiseen vankilaan, jonka Combine muutti vangittujen vastarintataistelijoiden säilytyspaikaksi.
Modit

Half-Life 2:lle on tehty tuhansia eri modeja. Jotkut suosituimmista modeista ovat ladattavissa suoraan Steam-palvelusta, mutta on olemassa myös monia suosittuja ilmaismodeja palvelun ulkopuolella.
Modit > Joitakin Steam-palvelusta ladattavia modeja

Synergy on modi, jonka avulla voi pelata Half-Life 2:n sekä sen jatko-osat Episode One, Episode Two ja Lost Coast yhteistyömuodossa (cooperative) toisen ihmispelaajan kanssa.lähde? Alkuperäisessä pelissä ei ole tätä mahdollisuutta.
D.I.P.R.I.P. Warm Up on ajopelimodi, jossa tarkoituksena on tuhota vastustajan ajoneuvo.
Zombie Panic! Source on selviytymiskauhupelimodi, jossa voi liikkua joko ihmispelaajilla tai zombieilla.
Zombie Master. Modin perusidea on se, että elävät pelaajat taistelevat kuolleita, tietokoneohjattuja zombieita vastaan. Näitä tietokoneohjattuja zombieita luo ja käskyttää isometrisestä kuvakulmasta pelialuetta ja ihmispelaajia katseleva, myös ihmispelaajan kontrolloima ”Zombie master”.
Pelistä on olemassa myös toiseen maailmansotaan sijoittuva muunnos Resistance and Liberation.
Lähdekoodivuoto

Syyskuussa 2003 pelin tekijätiimin työkoneille murtauduttiin. Saksalainen hakkeri nimeltä Alex G., joka tunnetaan myös nimellä ”Osama Bin Leaker”, onnistui saamaan haltuunsa Half-Life 2:n lähdekoodin ja pelille suunnitellut työkalut kuten Hammer Editorin ja Faceposerin. lähde?
Tiedostot levisivät ensin IRC-kanavia pitkin ja löysivät pian tiensä useille warez-sivustoille. Vuotanut versio sisälsi joitakin samoja kenttiä kuin E3:ssa esitetyissä videoissa.
Osaa pelin faneja on harmittanutlähde?, kuinka lopullisessa pelissä ei ollut yhtäkään samaa kenttää kuin vuotaneessa versiossa, jota myöhemmin alettiin kutsua Half-Life 2 Betaksi. Lopullisessa versiossa ei ollut lähes yhtään betaversion vihollisista, esimerkiksi ensimmäisestä Half-Lifesta tutut Houndeyet ja Bullsquidit oli poistettu. Myös esimerkiksi E3-videossa näkynyttä sinistä käärmemäistä otusta nimeltä Hydra ei tullut peliin. Kaikki kentät oli uusittu ja noin puolet niistä poistettu.
Modausyhteisö Gabe’s Love-Tub (myöhemmim Missing Information Team) on yrittänyt saada Betan hahmoja ja kenttiä lopulliseen versioon ja on jo julkaissut ensimmäisen versionsa tästä modista, joka kulkee nimillä Missing Information ja Half-Life 177. Yhteisö on jomilloin? julkaissut E3:ssa esiintyneiden videoiden kenttiä sekä kokonaan pelistä poistetun Borealis-kentän.lähde?
Jatko

Half-Life 2:lle on julkaistu kaksi jatko-osaa:
Half-Life 2: Episode One
Half-Life 2: Episode Two
Lisäksi vuonna 2020 julkaistiin virtuaalitodellisuuslaseilla pelattava esiosa Half-Life:Alyx, jonka tapahtumat sijoittuvat pelin loppua lukuunottamatta aikaan ennen Half-Life 2-pelin tapahtumia.
Jatko > Half-Life 3

Kolmannen episodin ja myöhemmin Half-Life 3:n julkaisusta on Episode Twon julkaisun jälkeen huhuttu ja uutisoitu lukemattomia kertoja, vaikka Valve ei ole virallisesti julkistanut sitä, muutamia mainintoja haastatteluissa lukuunottamatta. Syksyllä 2017 aikaisempien osien käsikirjoittaja Marc Laidlaw, joka oli vuotta aiemmin irtisanoutunut Valvelta, epäili, ettei Half-Life 3 -peliä tai Episode 3-laajennusta tulla koskaan julkaisemaan, sekä julkaisi omilla kotisivuillaan tiivistelmän kaavaillusta käsikirjoituksesta, jotta pelisarjan fanit saisivat mielenrauhan siihen mitä Grodon Freemanille sekä Alyx Vancelle tapahtui.
Half-Life 2:n 20. vuotispäivän yhteydessä kehittäjät kertoivat heillä olleen Episode Three:tä kehittäessä uusia pelimekaniikkoja kuten jäätä ampuva ase käytössä, mutta kuuden kuukauden esityön jälkeen heillä alkoi olemaan puutetta innovatiivisten ideoiden keksimisen kanssa. Myös sittemmin peruttua Half-Life universumiin sijoittuvaa Ravenholm-peliä kehittäneellä Arkanella oli ongelmia keksiä uutta hauskaa pelisisältöä. Kun Valven kehittäjät siirtyivät viimeistelemään Left 4 Dead -peliä, paluu Half-Lifeen lykkääntyi ja lopulta peruuntui, jota jälkikäteen ovat jotkut työntekijöistä pitäneet virheenä.
Aiheesta muualta

Kuvia tai muita tiedostoja aiheesta Half-Life 2 Wikimedia Commonsissa
Viralliset kotisivut (englanniksi)
Valve Developer Community (englanniksi)
Combine OverWiki, ulkoinen Half-Life-wiki (englanniksi)
Half-Life 2 Internet Movie Databasessa (englanniksi)
| --- | --- |
Pääsarja:  Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:  Portal  Portal 2 Sixense Perceptual Pack 
Viralliset modit:  Counter-Strike  Day of Defeat 
Muut pelit:  The Orange Box  Half-Life 2: Survivor  The Lab  Hunt Down the Freeman 
Universumi:  Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:  Valve Corporation  Gearbox Software  Black Mesa  GoldSrc  Source  Steam 
Source-pelit
| --- | --- |
Valve Corporation:  Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:  The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:  The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Gordon Freeman vastarintaliikeläisten kanssa Kaupunki 17:sta.
Kaupunki 17:n kanava-alueen maisemia.
Valven julkaisemaa Episode Threen konseptitaidetta. Huomaa kuvan keskellä leijuvat Combinen neuvonantajat.
Affiinikuvaus

Affiini kuvaus on kuvaus kahden vektoriavaruuden välillä  \mathbf {f} :\mathbb {R} ^{n}\to \mathbb {R} ^{n}. Kuvaus on muotoa
Kuvaus siis kuvaa pistejoukon uudelleen kääntäen, venyttäen, siirtäen joukon paikkaa tai skaalaten joukon kokoa. Kyseessä on pelkkä lineaarikuvaus siinä erikoistapauksessa, että  \mathbf {b}  on nollavektori. Muissa tapauksissa koordinaatiston origo ei kuvaudu origoksi ja siten kuvaus eroaa lineaarikuvauksesta. Näin ollen affiinikuvaus on yhdistelmä lineaarikuvauksesta  \mathbf {A} , joka määrää kierron, skaalauksen ja peilauksen jonkin suoran suhteen ja johon lisätään siirtovektori  \mathbf {b} . Geometrisesti tämä vastaa kaikkia kuvauksia, jotka säilyttävät (hyper)tasot muunnoksessa.
Affiini kuvaus säilyttää tietyt geometriset ominaisuudet:
Kuvaa suoran suoraksi
Kuvaa yhdensuuntaiset suorat yhdensuuntaisiksi
Säilyttää janojen osien suhteet
Esimerkki affiinista kuvauksesta

Kierretään pistettä  (x_{0},y_{0})  \theta  astetta kaksiulotteisen koordinaatiston origon ympäri. Esitetään piste vektorina  \mathbf {x} ={\begin{bmatrix}x_{0}\\y_{0}\end{bmatrix}}. Koska muunnos koostuu vain kierto-operaatiosta, muunnosmatriisi ja siirtovektori ovat
koska  \mathbf {A} _{scale}=\mathbf {I}  ja  \mathbf {A} _{mirror}=\mathbf {I} . Näin ollen muunnokseksi saadaan
ja kierretyn pisteen koordinaateiksi saadaan matriisin kertolaskusääntöä käyttäen
Affiinin kuvauksen käyttö

Affiineja kuvauksia voidaan käyttää monella tapaa. Geometrisesti affiini kuvaus kuvaa tangentit tangenteiksi, ympyrät ellipseiksi, suunnikkaat suunnikkaiksi ja nelikulmiot nelikulmioiksi. Näitä tuloksia voidaan käyttää hyödyksi todistamaan ominaisuuksia esimerkiksi ellipsille. Tiedetään, että on olemassa sellainen affiini kuvaus, joka kuvaa ellipsin ympyrälle. Ympyrää voidaankin pitää erikoistapauksena ellipsistä. Tällöin voidaan todistaa ominaisuus helpommin ympyrälle ja yleistää tulos koskemaan kaikkia ellipsejä.
Esimerkki:
Oletetaan, että ellipsin pisteisiin A ja B piirretyt tangentit leikkaavat pisteessä T. Osoitetaan, että pisteen T ja ellipsin keskipisteen O kautta piirretty suora puolittaa janan AB.
Todistus:
Tiedetään, että on olemassa jokin affiini kuvaus f, joka kuvaa annetun ellipsin ympyräksi. Perustulosten mukaan tangentit kuvautuvat tangenteiksi, joten merkitään A’T’ ja B’T’ olemaan ympyrän tangentteja. Tästä seuraa, että saadaan yhteneviä kolmioita ja suora O’T’ puolittaa janan A’B’.
Aiemmin esitetyn lauseen nojalla affiini kuvaus säilyttää janojen jakosuhteet, joten suora OT puolittaa ellipsin janan AB.
Nokturia

Nokturia on yöikaista liiallista virtsaamistarvetta. Jos virtsaamisen tarve keskeyttää unen vähintään 2 kertaa yössä, on kyse nokturiasta eli yövirtsaisuudesta. Silloin yöaikainen virtsamäärä on yli 25–40 prosenttia koko vuorokauden määrästä.
Yövirtsaisuus on yli 50-vuotiaiden tavallisin syy katkonaiseen uneen. 
Noin puolet 50-vuotiaista kärsii nokturiasta. Vaivasta aiheutuvat unihäiriöt voivat aiheuttaa muita terveydellisiä ongelmia ja lisäävät onnettomuusriskiä. Myös yöllisiä kaatumisia tapahtuu etenkin iäkkäämmillä henkilöillä. Työikäisillä vaikutukset työtehoon ovat ilmeisiä.